અહીં નરસિંહનો કૃષ્ણ પ્રત્યેનો મિત્રભાવ પ્રગટ થાય છે. ઈશ્વરની સાથે મુખોમુખ થઈને વાત કરતા હોય તેમ ભરનિંદ્રામાં પોઢેલા શ્રીકૃષ્ણને હચમચાવી મૂકે છે. શ્રીકૃષ્ણ સ્વયં મહેતાનું સ્વરૂપ ધારણ કરી, મધરાતે વેપારીના દ્વાર ખખડાવે, કેદાર રાગ ગિરોએ મૂકેલો એ છોડાવે અને મહેતાને જાણ કરે છે. ટેકીલા અને વચનબદ્ધ મહેતાએ જાણ્યું કે વચનમુક્ત થયાં છે એથી પરોઢિયે કેદાર રાગ ગાય છે. એ સમયે હાજર રહેલા પરિક્ષકો મૂર્છિત થઈ જાય છે અને હાર મહેતાને હાથોહાથ મળે છે.